Document ID: 32005D0224

KOMISIJAS LĒMUMS
(2005. gada 14. marts),
ar ko groza Lēmumu 2003/136/EK attiecībā uz plāna izbeigšanu par savvaļas cūku ārkārtas vakcināciju pret klasisko cūku mēri Luksemburgā
(izziņots ar dokumenta numuru K(2005) 589)
(Autentisks ir vienīgi teksts franču valodā)
(Dokuments attiecas uz EEZ)
(2005/224/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1), un jo īpaši tās 16. panta 1. punktu un 20. panta 2. punktu,
tā kā:
(1)
2001. gadā savvaļas cūku populācijā Luksemburgā tika apstiprināta saslimšana ar klasisko cūku mēri.
(2)
Komisijas 2003. gada 27. februāra Lēmums 2003/136/EK, ar ko apstiprina klasiskā cūku mēra izskaušanas plānu un savvaļas cūku ārkārtas vakcināciju pret klasisko cūku mēri Luksemburgā (2), tika pieņemts kā viens no pasākumiem klasiskā cūku mēra apkarošanai.
(3)
Luksemburga ir iesniegusi informāciju, kas liecina, ka situācija ar klasisko cūku mēri savvaļas cūku populācijā Luksemburgā ir ievērojami uzlabojusies un ka apstiprinātais savvaļas cūku vakcinācijas plāns pret klasisko cūku mēri vairs nav jāpielieto.
(4)
Tāpēc jāgroza Lēmums 2003/136/EK.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/136/EK groza šādi:
1.
Lēmuma 2. pantu svītro.
2.
Lēmuma 3. pantu aizstāj ar šo:
“3. pants
Luksemburga nodrošina, ka normatīvie un administratīvie akti 1. pantā minēto plānu īstenošanai stājas spēkā lēmuma pielikumā minētajos apgabalos.”
2. pants
Šis lēmums ir adresēts Francijas Republikai un Luksemburgas Lielhercogistei.
Briselē, 2005. gada 14. martā

Labels: 0
18
20
6